ddrg/super_eurlex huggingface dataset:
(8)

Po pregledu harmoniziranih standardov EN ISO 12402-2:2006, ki je bil spremenjen z EN ISO 12402-2:2006/A1:2010, EN ISO 12402-3:2006, ki je bil spremenjen z EN ISO 12402-3:2006/A1:2010, in EN ISO 12402-4:2006, ki je bil spremenjen z EN ISO 12402-4:2006/A1:2010, skupaj s predstavniki držav članic in zainteresiranih strani v delovni skupini za osebno varovalno opremo je Komisija ugotovila, da določbe navedenih harmoniziranih standardov, ki se nanašajo na osnovne zdravstvene in varnostne zahteve iz točke 1.1.1 Načela načrtovanja – Ergonomija, točke 1.2.1 Neškodljivost OZO – Odsotnost nevarnosti in drugih „z njo povezanih“ motečih dejavnikov ter točke 3.4 Preprečevanje utopitve (rešilni jopiči, obroči za roke in rešilne obleke) v Prilogi II k Direktivi 89/686/EGS, zadevnih tveganj ne obravnavajo ustrezno, zlasti tveganja utopitve pri rešilnih jopičih. Zadevni harmonizirani standardi dejansko ne vključujejo posebnih zahtev za zagotovitev, da bi naprava za napihovanje pravilno delovala v vseh razumnih okoliščinah uporabe in predvidljivega vedenja uporabnikov, da se zagotovi ustrezna zaščita pred tveganjem utopitve. Zato je bilo ugotovljeno, da so proizvodi, zasnovani in proizvedeni v skladu z navedenimi standardi, še naprej povzročali nezgode in incidente, ki so se pripetili poklicnim uporabnikom in potrošnikom.
(2)

Unija je v skladu s Pogodbo o delovanju Evropske unije (PDEU) razvila in uveljavila instrumente za usklajevanje fiskalne, makroekonomske in strukturne politike. V okviru navedenih instrumentov te smernice za politike zaposlovanja držav članic, kot so določene v Prilogi k Sklepu Sveta (EU) 2018/1215 (4) (v nadaljnjem besedilu: smernice za zaposlovanje) skupaj s širšimi smernicami ekonomskih politik držav članic in Unije iz Priporočila Sveta (EU) 2015/1184 (5) sestavljajo integrirane smernice za izvajanje strategije Evropa 2020 (v nadaljnjem besedilu: integrirane smernice). Države članice in Unijo naj bi usmerjale pri izvajanju politik, pri tem pa odražale medsebojno odvisnost držav članic. Nastali sklop usklajenih politik Unije in nacionalnih politik in reform naj bi zagotovil ustrezno celovito kombinacijo ekonomskih in socialnih politik s pozitivnimi učinki prelivanja.
(20)

Medtem ko ostaja za te stranke izvzetje ali oprostitev iz razširjene dajatve, odobreno v skladu s členom 7(1) Uredbe (ES) št. 88/97, nespremenjeno, je treba sklice na te stranke posodobiti. Preglednica 2 Dodatna oznaka TARIC Prejšnji sklic Sprememba obvestila 8605 Cicli Elios di Ragona Roberto & C. S.n.c. Via G. Ferraris 1050, IT-45021 Badia Polesine (RO), Italy Novo ime, pravna oblika in naslov podjetja so: Cicli Elios Srl Via G. Ferraris 996/1030, IT-45021 Badia Polesine (RO), Italy 8749 Bikkel Bikes BV Magnesiumstraat 37, NL-6031RV Nederweert, The Netherlands Novo ime in naslov podjetja sta: Bikkel Bikes Group BV Magnesiumstraat 45, NL-6031RV Nederweert, The Netherlands A168 CHERRI di Cherri Franco & C. s.a.s, Via Cagliari 39, IT-09016 Iglesias (CA), Italy Novo ime, pravna oblika in naslov podjetja so: EGC srl Via Fontana 18, IT-45021 Milano, Italy A726 Avantisbike - Fábrico de bicicletas Lda Zona Industrial de Oiã - Lote C-21, PT-3770-068 Oiã, Portugal Novo ime, pravna oblika in naslov podjetja so: Unibike OEM Factory S.A. Zona Industrial de Oiã - Lote C-21, PT-3770-059 Oiã, Portugal A966 Skilledbike Sp. z o.o. Olszanka 109, PL-33-386 Podegrodzie, Poland Nov naslov podjetja je: Brzezna 420, PL-33-386 Podegrodzie, Poland A984 Blue Factory Team S.L. Calle Torres y Villaroel 6, Elche Parque Empresial, ES-03320 Elche, Alicante, Spain Nov naslov podjetja je: C/Juan de la Cierva 62, Elche Parque Empresarial, ES-03203 Elche, Alicante, Spain C021 Kuisle & Kuisle GmbH Füssener Strasse 22a, DE-87675 Stötten, Germany Nov naslov podjetja je: Gewerbestrasse 14, DE-87675 Stötten, Germany C207 Kenstone Metal Company GmbH Heideland 1-7, DE-24976 Handewitt-Weding, Germany Nov naslov podjetja je: Am Maikamp 8-12, DE-32107 Bad Salzuflen, Germany C209 Gor Kolesa, proizvodnja koles, d.o.o. Partizanska cesta 12, SI-3320 Velenje, Slovenia Nov naslov podjetja je: Primorska cesta 6b, SI-3325 Šoštanj, Slovenia
(e)

os Dunkerque–Šelda, vključno s kanalom Dunkerque od Valenciennesa do Šelde ter do valonske glavne prevozne poti, ter Deûle v smeri Genta: nadgradnja do razreda Va (dvosmerna plovna pot) in razreda Vb (enosmerna) ECMT in izboljšanje plovnih razmer, do decembra 2027 (1) na vseh odsekih: — študije za povečanje zmogljivosti zapornic (s podvojitvijo in/ali podaljšanjem), do decembra 2023, — vzpostavitev daljinskega upravljanja zapornic, do decembra 2025, — zagotavljanje plovnih razmer za plovila za razred V ECMT, do decembra 2027; (2) odsek od Arleuxa do Anzina: posodobitev in sanacija zapornice Denain, do decembra 2022; (3) odsek od Arleuxa do Halluina: — nadgradnja Deûlea do razreda Va (dvosmerna plovna pot) in razreda Vb (enosmerna) ECMT, do decembra 2022, — posodobitev in sanacija zapornic (vključno z Donom in Grand-Carréjem), do decembra 2020, ter podaljšanje zapornice Quesnoy-sur-Deûle, do decembra 2026; (4) odsek od Bauvina do Dunkerquea: — zaščita rečnih obrežij kanala Aire Neufossé (prva in druga faza), do decembra 2026, ter zaščita rečnih obrežij in sanacija vodne črte bazenov Fontinettes, do decembra 2023, — posodobitev in sanacija zapornice Fontinettes, do decembra 2019;
(4)

Madžarski organi so 15. aprila 2019 predložili poročilo o ukrepih, ki so jih sprejeli na podlagi Priporočila Sveta z dne 4. decembra 2018. V poročilu so ponovili, da je njihov cilj za leto 2019 še vedno nominalni primanjkljaj v višini 1,8 % BDP, kar je za 0,4 odstotne točke BDP manj v primerjavi z realizacijo iz leta 2018. V poročilu ni nobenega načrta za zagotovitev skladnosti s fiskalno prilagoditvijo, ki jo je priporočil Svet. Poleg tega vrsta gospodarskih programov s fiskalnim učinkom, ki so navedeni v poročilu, ni kvantitativno opredeljena, poročilo pa ne vključuje nobene proračunske projekcije za leto 2019. Zato poročilo ne izpolnjuje zahteve Sveta glede poročanja. Izboljšanje osnovnega strukturnega primanjkljaja je znatno manjše od zahteve iz Priporočila z dne 4. decembra 2018.
(5)

Po predložitvi informacij s strani Združenega kraljestva ter po vseh potrebnih preverjanjih in spremembah lahko Komisija sprejme odločitev o popolnosti, točnosti in resničnosti obračunov plačilnih agencij „Department of Agriculture, Environment and Rural Affairs“ (Ministrstvo za kmetijstvo, okolje in podeželje), „The Scottish Government Rural Payments and Inspections Directorate“ (Direktorat škotske vlade za podeželska plačila in inšpekcije) in „Rural Payments Agency“ (Agencija za podeželska plačila) v zvezi z odhodki, ki jih financira EKSRP. Komisija je preverila informacije, ki jih je predložilo Združeno kraljestvo, in pred datumom sprejetja tega sklepa Združenemu kraljestvu sporočila rezultate preverjanj, skupaj s potrebnimi spremembami.
(2)

Cilji predlagane državljanske pobude so naslednji: „Z nenehnim višanjem cen fosilnih goriv se bo zmanjšalo onesnaževanje. Podjetja in potrošniki bodo namreč posegali po čistejših in cenejših možnostih. Vsa zbrana sredstva se bodo vsak mesec na pravičen način vrnila državljanom v obliki dividend. Večina družin z najnižjimi in srednjimi dohodki bo v veliko boljšem položaju. Ogljična prilagoditev na mejah bo ščitila naše gospodarstvo in spodbujala sprejetje na svetovni ravni. Druge koristi pobude so: čistejši zrak; več delovnih mest in zmanjšani javnofinančni odhodki zaradi uskladitve politik.“
(5)

Znižana stopnja obdavčitve se uporablja na geografskih območjih, ki izpolnjujejo enega od naslednjih meril: (a) najtežavnejše podnebne razmere na italijanskem ozemlju, to so občine, ki spadajo v cono F, kot je opredeljena v Predsedniškem odloku št. 412 z dne 26. avgusta 1993 (3), (b) težavne podnebne razmere v povezavi s težavami z nakupom goriva, to so občine, ki spadajo v cono E, kot je opredeljena v Predsedniškem odloku št. 412 z dne 26. avgusta 1993, ter (c) geografska izoliranost v povezavi z oteženim in dragim nakupom goriva, to je na Sardiniji in na manjših otokih. Znižana stopnja obdavčitve bi se morala uporabljati samo do dokončanja omrežja zemeljskega plina v zadevnih občinah.
(2)

Uredba (ES) št. 1223/2009 je razveljavila in nadomestila Direktivo Sveta 76/768/EGS (2). Popis sestavin, ki se uporabljajo v kozmetičnih izdelkih, in skupna nomenklatura sestavin iz člena 5a in člena 7(2) navedene direktive sta bila določena s Sklepom Komisije 96/335/ES (3) in posodobljena leta 2006 s Sklepom Komisije 2006/257/ES (4). Popis in nomenklatura sta od takrat zastarela zaradi velikega števila novih sestavin, ki se vsako leto uvajajo na trg. Poleg tega zahteve iz člena 5a Direktive 76/768/EGS glede vsebine popisa presegajo zahteve iz člena 33 Uredbe (ES) št. 1223/2009 glede vsebine glosarja skupnih imen sestavin. Zato bi bilo treba seznam sestavin iz Sklepa 96/335/ES nadomestiti in prilagoditi tako, da bo zajemal nove sestavine, uvedene na trg, in da bo njegova vsebina omejena na zahteve iz člena 33 Uredbe (ES) št. 1223/2009.
(2)

Člani upravnega odbora, ustanovljenega na podlagi člena 6 Uredbe (EGS) št. 1365/75, so opravljali funkcije in izvrševali naloge upravnega odbora iz člena 5 Uredbe (EU) 2019/127 do imenovanja članov upravnega odbora in neodvisnega strokovnjaka v skladu s členom 4(1) Uredbe (EU) 2019/127.
Informacije o kakovosti ali značilnostih vina, ki so predvsem ali izključno posledica geografskega okolja

Vina, ki se proizvajajo, imajo za razliko od sredozemskih vin z okoliških območij atlantski značaj. Zanje so značilni odsotnost toplih not, arome, ki spominjajo na grmičevje (timijan, rožmarin in resje), ter smolnate in pomirjujoče note (bor in evkaliptus) ali eksotično sadje in meso koščičastega sadja v belih vinih.

Vina so sveža in uravnotežena, z dobro vsebnostjo kislin. Rdeča vina, z zrelimi tanini, so blaga in elegantna, medtem ko so bela vina sveža, z višjo vsebnostjo kislin, kot je običajna pri vinih z okoliškega območja.

Rdeča in bela vina omogočajo dolgo staranje v steklenici.
(1)

Komisija je pooblaščena za pogajanja z Republiko Slonokoščeno obalo in za odobritev sprememb Protokola, kadar je to potrebno in ob upoštevanju točke 3, glede naslednjih vprašanj: (a) pregled ribolovnih možnosti in povezanih določb v skladu s členoma 6 in 7 Protokola; (b) prilagoditev načinov izvajanja sektorske podpore v skladu s členom 6 Protokola; (c) ukrepi upravljanja, za katere je v skladu s členom 5(4) Protokola pristojen skupni odbor.
(2)

Cilji predlagane državljanske pobude se nanašajo na naslednje: „črtati člen 20 Direktive 2014/40/EU in ga nadomestiti s prilagojeno in na dokazih temelječo zakonodajo v skladu z delovanjem notranjega trga, ki razlikuje med izdelki za vapanje ter tobačnimi in farmacevtskimi izdelki; zagotoviti novo zakonodajo, ki bo temeljila na obvezni skladnosti z zanesljivimi standardi za kakovost izdelkov ter varnostnimi in proizvodnimi standardi, skupaj z odgovornimi praksami trženja, ki zagotavljajo zaščito mladih; politika v zvezi z vapanjem bi morala spodbujati inovacije ter zagotoviti, da bodo kadilci in vaperji imeli jasne informacije in dostop do manj škodljivih netobačnih alternativ.“
(11)

Vse zadevne države članice, razen Avstrije, Danske, Luksemburga in Romunije, so že sprejele pristop Belorusije k Haaški konvenciji iz leta 1980. Belorusija je sprejela pristop Bolgarije, Estonije, Latvije, Litve in Malte k Haaški konvenciji iz leta 1980. Ocena razmer v Belorusiji je privedla do sklepa, da lahko Avstrija, Luksemburg in Romunija v interesu Unije sprejmejo pristop Belorusije v skladu s pogoji iz Haaške konvencije iz leta 1980.
(3)

Poročila, izjave in informacije ZN in ILO, ki so na voljo Komisiji, ter druga javno dostopna poročila in informacije iz drugih ustreznih virov (2) kažejo, da v Kambodži prihaja do resnih in sistematičnih kršitev načel zlasti Mednarodnega pakta o državljanskih in političnih pravicah, Mednarodnega pakta o ekonomskih, socialnih in kulturnih pravicah, Konvencije št. 87 o sindikalni svobodi in varstvu sindikalnih pravic ter Konvencije št. 98 o uporabi načel o pravicah organiziranja in kolektivnega dogovarjanja.
(1)

Evropska centralna banka (ECB) ima izključno pravico odobriti izdajanje eurobankovcev v Uniji. Ta pravica vključuje pristojnost za sprejemanje ukrepov za varovanje integritete eurobankovcev kot plačilnega sredstva. Sklep ECB/2010/14 (1) določa skupna pravila in postopke za preverjanje pristnosti in primernosti eurobankovcev ter njihovo ponovno dajanje v obtok. Ob upoštevanju izkušenj, pridobljenih z uporabo in izvajanjem Sklepa ECB/2010/14, so potrebne številne tehnične spremembe ter nekaj dodatnih pojasnil in izboljšav nekaterih pravil, postopkov in opredelitev. Zlasti so potrebna jasnejša navodila in opredelitve v zvezi s podatki, ki jih je treba poročati o številu obdelanih eurobankovcev, eurobankovcev, ki so sortirani kot neprimerni, in eurobankovcev, ki so ponovno dani v obtok.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Emil BOC je 3. aprila 2017 s Sklepom Sveta (EU) 2017/665 (4), kot nadomestni član zamenjal Gheorgheja CATRINOIA.
(6)

Ob upoštevanju teh posebnih jamstev, ki jih je zagotovilo Združeno kraljestvo Velika Britanija in Severna Irska, ter za preprečitev motenj v trgovini po datumu izstopa bi bilo zato treba Združeno kraljestvo Velika Britanija in Severna Irska ter njegova kronska odvisna ozemlja vključiti na seznama tretjih držav in ozemelj iz Odločbe 2006/766/ES, iz katerih je dovoljen vnos školjk, iglokožcev, plaščarjev, morskih polžev in ribiških proizvodov za prehrano ljudi.
(3)

Regije, ki so upravičene do povečanja virov za posebno dodelitev za pobudo za zaposlovanje mladih za leto 2019, se določijo v skladu s členom 16 Uredbe (EU) št. 1304/2013 Evropskega parlamenta in Sveta (4) s sklicevanjem na zadnje razpoložljive letne podatke o brezposelnosti mladih. V skladu s členom 65(2) Uredbe (EU) št. 1303/2013 so izdatki v okviru pobude za zaposlovanje mladih upravičeni do 31. decembra 2023, in sicer za regije, ki so že navedene na obeh seznamih v Prilogi IV k Izvedbenemu sklepu 2014/190/EU, in regije, ki so upravičene do povečanja virov za posebno dodelitev za pobudo za zaposlovanje mladih za leto 2019. Obstoječi seznami bi zato morali še naprej veljati in bi jih bilo treba dopolniti s seznamom regij, upravičenih do povečanja virov za posebno dodelitev za pobudo za zaposlovanje mladih za leto 2019. Zaradi jasnosti in preglednosti bi morala biti Priloga IV k Izvedbenemu sklepu 2014/190/EU zato ustrezno spremenjena.
IZVEDBENI SKLEP KOMISIJE (EU) 2019/1680

z dne 7. oktobra 2019

o popravku češke jezikovne različice Izvedbenega sklepa (EU) 2019/436 o harmoniziranih standardih za stroje, pripravljenih v podporo Direktivi 2006/42/ES Evropskega parlamenta in Sveta

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1), in zlasti člena 10(6) Uredbe,

ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (2), ter zlasti členov 7(3) in 10 Direktive,

ob upoštevanju naslednjega:

(1) Češka jezikovna različica Izvedbenega sklepa Komisije (EU) 2019/436 (3) vsebuje napake v drugem odstavku člena 1 in v členu 2 v zvezi z vprašanjem, ali in v kakšnem obsegu se domneva, da stroji, izdelani v skladu s harmoniziranimi standardi iz Prilog II in III k navedenemu sklepu, izpolnjujejo ustrezne bistvene zdravstvene in varnostne zahteve iz Direktive 2006/42/ES.

(2) Češko jezikovno različico Izvedbenega sklepa (EU) 2019/436 bi bilo zato treba ustrezno popraviti. Druge jezikovne različice teh napak ne vsebujejo –

SPREJELA NASLEDNJI SKLEP:

Člen 1 (ne zadeva slovenskega jezika)

Člen 2 Ta sklep začne veljati dvajseti dan po objavi v Uradnem listu Evropske unije.

V Bruslju, 7. oktobra 2019 Za Komisijo Predsednik Jean-Claude JUNCKER

(1) UL L 316, 14.11.2012, str. 12.

(2) UL L 157, 9.6.2006, str. 24.

(3) Izvedbeni sklep Komisije (EU) 2019/436 z dne 18. marca 2019 o harmoniziranih standardih za stroje, pripravljenih v podporo Direktivi 2006/42/ES Evropskega parlamenta in Sveta (UL L 75, 19.3.2019, str. 108).
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Micaela FANELLI je bila 8. oktobra 2018 s Sklepom Sveta (EU) 2018/1510 (4) ponovno imenovana za članico, da bi se upošteval njen novi mandat.
(11)

Uredba (EU) št. 462/2013 v člen 8(5a) in (6)(aa) in (ab) ter (7) Uredbe (ES) št. 1060/2009 uvaja zaščitne ukrepe za zagotovitev, da nobena sprememba metodologij bonitetnega ocenjevanja ne privede do manj strogih metodologij. Singapurski pravni in nadzorni okvir zahteva, da bonitetna agencija vzpostavi in izvaja strogo in formalno funkcijo pregleda, odgovorno za redne preglede metodologij bonitetnega ocenjevanja. Vendar ne vsebuje izrecne zahteve, da mora bonitetna agencija odpraviti napake in se posvetovati o spremembah metodologij. Čeprav morajo bonitetne agencije javno razkriti vsako pomembno spremembo svojih metodologij, v takem primeru ni treba obvestiti nadzornika ali vseh subjektov, ki jih sprememba zadeva.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Christian ILLEDITS je 18. septembra 2015 s Sklepom Sveta (EU) 2015/1572 (4) kot član zamenjal Hansa NIESSLLA, Hans NIESSLL pa kot nadomestni član Christiana ILLEDITSA.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Amadeu ALTAFAJ i TARDIO je 18. julija 2016 s Sklepom Sveta (EU) 2016/1203 (4) kot nadomestni član zamenjal Rogerja ALBINYANO i SAIGÍJA. Natàlia MAS GUIX je 8. oktobra 2018 s Sklepom Sveta (EU) 2018/1502 (5) kot nadomestna članica zamenjala Amadeuja ALTAFAJA i TARDIA.
(2)

Združeno kraljestvo je 29. marca 2017 uradno sporočilo svojo namero, da v skladu s členom 50 Pogodbe o Evropski uniji izstopi iz Evropske unije. Evropski svet je 11. aprila 2019 sklenil, da obdobje iz člena 50(3) PEU, ki je že bilo podaljšano s Sklepom Evropskega sveta (EU) 2019/476 (3), podaljša do 31. oktobra 2019. Vendar se Sklep Evropskega sveta preneha uporabljati 31. maja 2019, če Združeno kraljestvo ne izvede volitev v Evropski parlament v skladu z veljavnim pravom Unije in če do 22. maja 2019 ne ratificira Sporazuma o izstopu. Če bo Združeno kraljestvo sporazum o izstopu ratificiralo pred 31. oktobrom 2019, se bo kot datum izstopa štel prvi dan meseca po zaključku ratifikacijskih postopkov.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Na podlagi Sklepa Sveta (EU) 2018/839 z dne 4. junija 2018 (4) je nadomestnega člana Pera NØRHAVEJA nadomestil Marc PERERA CHRISTENSEN.
(1)

člen 3 se spremeni: (a) odstavek 2 se nadomesti z naslednjim: „2. da je bil pri prašičih opravljen test za identifikacijo povzročitelja afriške prašičje kuge in so bili vzorci, odvzeti v skladu s postopki vzorčenja iz načrta za izkoreninjenje afriške prašičje kuge iz drugega odstavka člena 1 tega sklepa v obdobju 7 dni pred datumom premika, negativni, v obdobju 24 ur pred premikom prašičev pa je uradni veterinar v skladu s postopki preverjanja in vzorčenja iz dela A poglavja IV Priloge k Odločbi Komisije 2003/422/ES ( *1 ) na vsaki pošiljki prašičev opravil klinični pregled za afriško prašičjo kugo; ali (*1) Odločba Komisije 2003/422/ES z dne 26. maja 2003 o odobritvi Diagnostičnega priročnika za afriško prašičjo kugo (UL L 143, 11.6.2003, str. 35)“;" (b) odstavek 3 se spremeni: (i) točka (a)(ii) se nadomesti z naslednjim: „(ii) ki vključi klinični pregled prašičev na gospodarstvu v skladu s postopki preverjanja in vzorčenja, določenimi v delu A poglavja IV Priloge k Odločbi 2003/422/ES;“; (ii) točka (b) se nadomesti z naslednjim: „(b) ki izvaja ukrepe biološke zaščite za afriško prašičjo kugo, kot jih je določil pristojni organ, in zagotavlja, da sta bila vsaj prva dva mrtva prašiča, starejša od 60 dni, v vsaki proizvodni enoti vsak teden testirana za identifikacijo povzročitelja afriške prašičje kuge v skladu s splošnimi postopki in merili za zbiranje in prevoz vzorcev iz poglavja V Priloge k Odločbi 2003/422/ES.“; (c) v odstavku 4 se točki (a) in (b) nadomestita z naslednjim: „(a) prašiči izpolnjujejo katera koli druga ustrezna jamstva za zdravje živali na podlagi pozitivnega rezultata ocene tveganja ukrepov proti širjenju afriške prašičje kuge, ki jih je pred premikom prašičev zahteval pristojni organ države članice, v kateri je kraj izvora, in so jih odobrili pristojni organi držav članic, v katerih so kraji tranzita in namembni kraji; vendar se odobritev pristojnih organov držav članic, v katerih so kraji tranzita in namembni kraji, ne zahteva, kadar so vsi kraji izvora, tranzita in namembni kraji prašičev območja iz Priloge ter so kontinuirani, s čimer se zagotovijo premiki prašičev samo prek območij iz Priloge; (b) država članica kraja izvora Komisijo in druge države članice takoj obvesti o jamstvih za zdravje živali in odobritvi iz točke (a), ki jo izdajo pristojni organi, ter odobri seznam gospodarstev, ki izpolnjujejo navedena jamstva za zdravje živali; vendar se navedene informacije od države članice izvora ne zahtevajo, kadar so vsi kraji izvora, tranzita in namembni kraji prašičev območja iz Priloge ter so kontinuirani, s čimer se zagotovijo premiki prašičev samo prek območij iz Priloge;“;
(b)

odstavek 1 se nadomesti z naslednjim: „1. Opredeljeno sadje s poreklom iz Argentine, Brazilije, Južne Afrike in Urugvaja se vizualno pregleda na vstopnem mestu ali v namembnem kraju v skladu z Direktivo Komisije 2004/103/ES (*1). Navedeni inšpekcijski pregledi se izvajajo na vzorcih vsaj 200 sadežev vsake vrste opredeljenega sadja na serijo 30 ton, ali njihovem delu, ki so izbrani na podlagi morebitnih simptomov vrste Phyllosticta citricarpa. (*1) Direktiva Komisije 2004/103/ES z dne 7. oktobra 2004 o preverjanjih identitete in zdravstvenih pregledih rastlin, rastlinskih proizvodov in drugih predmetov, naštetih v delu B Priloge V k Direktivi Sveta 2000/29/ES, ki se lahko opravljajo na mestu, ki ni vstopno mesto v Skupnost, ali na mestu, ki je blizu, in podrobni določitvi pogojev, povezanih s temi pregledi (UL L 313, 12.10.2004, str. 16).“;"
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Jordi SOLÉ i FERRANDO je 18. julija 2016 s Sklepom Sveta (EU) 2016/1203 (4) kot član zamenjal Francesca HOMSA i MOLISTA. Maria BADIA i CUTCHET je 27. marca 2017 s Sklepom Sveta (EU) 2017/602 (5) kot članica zamenjala Jordija SOLÉJA i FERRANDA. Ernest MARAGALL i MIRA je 8. oktobra 2018 s Sklepom Sveta (EU) 2018/1502 (6) kot član zamenjal Mario BADIA i CUTCHET.
(1)

Namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom regij, ki so jih prizadele naravne nesreče.